text: Lille sammenstød mellem politi og demonstranter
  27 april 2015 kl. 20.26
  Stop Islamiseringen af Danmark, SIAD, samlede cirka 30 deltagere til deres demonstration i Vejle mandag aften. Men en moddemonstration samlede fem gange så mange. Politi og mod-demonstranter havde et mindre sammenstød ved banegården.
  
  - Det var ikke noget særligt, siger vagtchef Henrik Dam til TV SYD. Ingen anholdte og ingen tilskadekomne.
  Moddemonstrationen var omkring banegården i Vejle. Det var her, at der var et mindre sammenstød med politiet.
  Begge demonstrationer sluttede ved 19_tiden. Der er ikke meldinger om sammenstød mellem grupperne, ifølge vagtchefen hos politiet.
  